AlexejDobrolubov/national_council_slovak_2010 huggingface dataset:
51. schôdza NR SR - 5.deň - B. popoludní
Dátum: 2021-11-30
Poslanec: Valášek, Tomáš (-)
Druh vystúpenia: Vystúpenie

164. Vďaka, pán predseda. Dovoľte mi predložiť návrh zákona o zmene a doplnení zákona č. 300/2005 Z. z., čiže Trestného zákona. Cieľom navrhovanej právnej úpravy je zmeniť súčasnú definíciu znásilnenia tak, aby sa každá forma sexuálneho styku alebo iná sexuálna aktivita, ku ktorej prišlo bez súhlasu zúčastnených osôb považovalo za znásilnenie. Trestná sadzba by sa mala líšiť podľa situácie, presnejšie podľa spôsobu, akým bolo znásilnenie vykonané. Za týmto návrhom zákona tiež navrhujeme upraviť definíciu tak, aby brala do úvahy fakt, že preživšou osobou nemusí byť len žena, ale akákoľvek osoba, pretože, verte či neverte, na to de facto súčasné znenie zákona nemyslelo. A na záver, zjednotenie § 199 a § 200 Trestného zákona umožní, aby nový § 200 zadefinoval novú samostatnú skutkovú podstatu, prečin sexuálneho obťažovania. Toľko, pán predseda, k návrhu zákona a zároveň sa ako prvý hlásim do rozpravy. Vďaka.
51. schôdza NR SR - 5.deň - B. popoludní
Dátum: 2021-11-30
Poslanec: Valášek, Tomáš (-)
Druh vystúpenia: Vystúpenie s faktickou poznámkou

106. Vďaka, pán predsedajúci. Ona to nebude krátka diskusia a takže snáď za tú hodinu, či koľko nám ostáva, už toľkokrát vysvetlíme rozdiel medzi legalizáciou a dekriminalizáciou, že sa možno ujme aj v hlavách opozície. Takže opäť opakujem, pán poslanec Taraba, povedal som tu už asi dvakrát, ale poviem to aj tretí, kľudne aj štvrtý, piaty, šiesty. Návrh neponúka legalizáciu marihuany, ponúka dekriminalizáciu, a to je veľký rozdiel. Súvisí to s tým posledným, čo ste povedali. Dekriminalizácia neznamená, že sa môžu otvoriť obchody, preto celá tá vaša, celá tá diskusia o tom, ako zdaňovať či nezdaňovať príjmy z obchodovania s marihuanou, je úplne scestná, pretože nič takého v návrhu zákona nenájdete a nemá význam to komentovať. Vďaka.
51. schôdza NR SR - 5.deň - B. popoludní
Dátum: 2021-11-30
Poslanec: Valášek, Tomáš (-)
Druh vystúpenia: Vystúpenie s faktickou poznámkou

98. Vďaka. Veľmi krátko. Nikto sa tu nikomu nebude vysmievať aspoň tieto ďalšie dve minúty. Myslím si, že zákony si zaslúžia poctivú diskusiu. Mňa zamrzelo, pán Kuffa, že ste sa snažili hneď na začiatku zriadiť, aby sa o tomto zákone vôbec nehlasovalo, pretože to vypovedá niečo o politickej kultúre, že táto diskusia by podľa vás ani neprebehla. Nie. Je to dôležité, aby prebehla, ja ju vítam a bez výsmechov poďme sa baviť o merite veci. Zaznelo tu, kritika v vašej strany, pán poslanec, že teraz v čase pandémie my riešime marihuanu. Ja som si dal vyhľadať, aké dva návrhy ste na túto schôdzu navrhli vy. Jedna je štátne symboly, druhé vlajky, druhé je LGBTI na školách. Prosím, vysvetlite mi, ako tieto zákony riešia pandémiu. Povedali ste, že legalizujete, že legalizujeme všetky drogy týmto návrhom zákona. Na tom nie je pravda nič od začiatku po koniec. Nelegalizujeme, dekriminalizácia je iná ako legalizácia, nemám čas to vysvetľovať. Ak chcete, môžeme si to vysvetliť pri káve po schôdzi a nelegalizujeme všetky drogy, už vôbec osobitne na rozdiel od toho koaličného alebo poslaneckého návrhu z časti skupiny poslancov koalície. My explicitne vynímame marihuanu, aby bolo úplne jasné, že sa bavíme len o jednej jedinej droge, nie o iných. Povedali ste, že ak je človek recidivista či pod vplyvom alkoholu alebo drog, tak pácha iné trestné činy. Teraz je, nebudem sa púšťať do diskusie, či je to tak alebo nie. Zaujalo ma, že ste pripustili, že aj ľudia pod vplyvom alkoholu sú v podstate rovnako náchylní podľa vás páchať trestné činy, čím vzniká otázka, ako už povedal pán poslanec Baránik, tak prečo potom je úplne legálne sa môcť z alkoholu spiť do nemoty, ale za ekvivalent toho istého v podobe marihuany je človek odsúdený, ak to robí dvakrát na dekádu vo väzení. To nedáva zmysel. Posledná vec s tým súvisiaca, povedali ste, že tento návrh ide proti študentom a mladým deťom, čiže podľa vás je v záujme študentov, aby strávili desať rokov vo väzení, keď ich dvakrát prichytia s jointom? To vás skutočne vyzývam ísť toto vysvetliť, takúto formu pomoci, do Mlynskej doliny a som úprimne zvedavý, ako medzi tým... (Prerušenie vystúpenia časomerom.)
48. schôdza NR SR - 12.deň - A. dopoludnia
Dátum: 2021-11-09
Poslanec: Valášek, Tomáš (-)
Druh vystúpenia: Vystúpenie s faktickou poznámkou

26. Vďaka, Janka, za tie slová. Ja sa k samotnému návrhu zákona vyjadrím, samozrejme, v rozprave o chvíľu. Teraz som chcel zareagovať na tvoju výzvu povedať pár slov o tých reťazových materských, ktoré boli pôvodne návrhom Progresívneho Slovenska a teraz sa objavili v tom pozmeňováku. Ten návrh zákona, ak si nájde vašu podporu, by zmenil diskrimináciu žien, ktoré otehotneli v priebehu troch rokov. V praxi sa deje momentálne to, že mnoho žien, keď otehotnie, otehotnejú, idú na materskú, ale nadviažu nejakú prácu, čiastočne pracovný úväzok so svojím zamestnávateľom, keď potom následne otehotnejú ich materská, tá druhá, už nebude odvodené od toho prvého 100-percentného platu na plný úväzok, ale od toho zníženého platu, ktoré mali ako dohodu v tom prvom, po tom prvom tehotenskom. A v praxi tým odrádzame ženy od toho, aby si vôbec hľadali prácu medzi tými dvoma tehotenstvami, lebo prečo by sa potom nechali potrestať znížením tej druhej materskej. Úplne umelo a nezmyselne tým znižujeme zamestnanosť žien a sami sebe ubližujeme, pretože, samozrejme, zamestnanosť žien je aj v našom ekonomickom aj spoločenskom záujme ako štát. Takže pevne verím, že si tento návrh nájde svoju podporu a so slovami pani poslankyne k samotnému návrhu, samozrejme, súhlasím a podporím ju aj vo forme rozpravy onedlho. Vďaka.
63. schôdza NR SR - 1.deň - A. dopoludnia
Dátum: 2022-03-30
Poslanec: Urban, Miroslav (-)
Druh vystúpenia: Vystúpenie s faktickou poznámkou

136. Ďakujem za slovo. Všetky indície, čo spomínal predrečník, ale aj všetky články, ktoré boli spomínané v mainstreame, v Denníku N, svedčia o tom, že táto vláda je jednoducho skorumpovaná. Skorumpovaná a nie je schopná zvládať krízu. Ja sa naozaj čudujem nášmu národu slovenskému, že absolútne ignoruje tieto prešľapy vládnej koalície. To ak sa niečo takéto stane vo vládnej koalícii, ľudia zatvárajú oči a tvária sa, ako keby sa nič nestalo. Ako spomínal, keby sa niečo takéto dialo za predchádzajúcej vlády, tak Matovič by šalel pred Bonaparte. Vyskakoval by tri metre od zeme. Spomínal si aj Matovičove vyjadrenia a nadávky, absolútne primitívne ako nadáva opozičným politikom do buzerantov, veď vy ste dúhová koalícia a idete nadávať, takéto vyjadrenia. Mne zastáva rozum, takto sa vyjadrovať. Ja myslím, že dosť členov vládnej koalície by si zaslúžilo ústavnú liečbu, naozaj. To, ako sa správate, je absurdné. Nezvládli ste covid, to vieme. Nezvládate migračnú krízu, však to vidíme. A čo si my myslíme, ako budete riešiť energetickú krízu, infláciu, zdražovanie, zhoršovanie životnej úrovne? Takisto ako tie predchádzajúce problémy, ste absolútna neschopná banda diletantov! Ďakujem.
60. schôdza NR SR - 5.deň - B. popoludní
Dátum: 2022-03-22
Poslanec: Urban, Miroslav (-)
Druh vystúpenia: Vystúpenie s faktickou poznámkou

46. Ďakujem za slovo. Máme tu vojnu ako výsledok zlej, impotentnej diplomacie Európskej únie a ja oceňujem váš pragmatický postoj, pán minister. Naozaj ste povedali správne, ukradneme Ukrajine vzdelaných mladých ľudí a deti, len čo bude potom s budúcnosťou Ukrajiny. Ja by som skôr uprednostňoval prorodinnú politiku na Slovensku, aby sa na Slovensku rodilo viacej detí, lebo ten dosah tej vojny bude mať, bude veľmi katastrofálny pre život na Ukrajine. Ja by som sa vám chcel, keď mám slovo, aj poďakovať za váš naozaj racionálny prístup ako jedného z mála z vládnej koalície, ktorý badám, ako bol spomínaný nákup jadrového paliva aj váš postoj k ruskej rope a plynu. To naozaj oceňujem. Ja mám strach, ak by na vašom mieste sedel nejaký rusofóbny, nevzdelaný človek, ktorý by popretŕhal všetky kontakty a vzťahy s Ruskou federáciou, a čo by viedlo ešte k horším, katastrofálnym následkom. Jeden rok sme tuná počúvali, lebo Fico, druhý rok počúvame, lebo COVID, teraz budeme zase počúvať tretí rok, lebo Ukrajina, lebo vojna, ale naozaj treba myslieť na to, že okrem týchto závažných problémov, ktoré sme mali, na Slovensku žije veľmi veľa ľudí, ktorí žijú naozaj od výplaty k výplate, nemajú žiadne rezervy, a treba aj na týchto ľudí myslieť. Samozrejme, podpora Ukrajiny, ako sa dá, v čom môžme, treba pomáhať, ale netreba zabúdať, že aj na Slovensku žijú ľudia, aby aj zo Slovenska neprchali ľudia za lepším životom do západnej Európy. Viem, že sa to zastaviť určite nedá, ale treba myslieť aj na tých ľudí, čo tú chcú žiť a pracovať. Ďakujem.
60. schôdza NR SR - 5.deň - B. popoludní
Dátum: 2022-03-22
Poslanec: Urban, Miroslav (-)
Druh vystúpenia: Vystúpenie s faktickou poznámkou

28. Ďakujem za slovo. Myslím, že predrečník Milan Mazurek to povedal celkom zrozumiteľne. My to zvládneme, určite. Poslanci aj vládni predstavitelia to zvládnu, s našimi príjmami nám naozaj 100-200 euro navyše mesačne nebude pre nás nič v podstate znamenať. Ale čoskoro príde dezilúzia medzi obyvateľmi Slovenska. Zdražovanie a riešenia. Ľudia sa budú pýtať, čo robíme pre obyčajných ľudí, ktorých sa táto kríza dotkne najviac. A tá vojna môže trvať mesiace, možnože aj partizánska vojna aj roky. Čo s tým ďalej? Máme tu kopec nástražných bômb, dá sa povedať, ako kolabujúce zdravotníctvo, ktoré sa ťahá, problematika táto, už celé roky, a odpovede stále neprichádzajú. Ja by som len, chcel by som sa opýtať, pri predpoklade, ak tu budeme mať 40-tisíc migrantov, ako je v dôvodovej správe, tak nás zdravotná starostlivosť bude stáť okolo 27 mil. eur ročne, minimálne. Ak tých utečencov bude viac, tak to budú násobky, bude to možno 100-200 mil. eur ročne. Je to plánované pokryť z rozpočtu Slovenskej republiky alebo nám k tomu pomôže, alebo prispeje nám na tieto výdavky nečakané aj Európska únia, keď už sme teda takíto, možno povedať, rozšafní? Myslím, že v tom návrhu zákona je kopec dobrých vecí, ako možnosť pracovať pre zdravotníkov z Ukrajiny, ktorí budú môcť pracovať po čestnom vyhlásení, pod nejakým odborným dozorom, ako to akceptujeme. Je to v poriadku, ale naozaj ten čl. 1, ktorý tam naozaj nemusel byť, ako ponechať velenie niektorým jednotkám Ozbrojených síl Slovenskej republiky pod velením NATO, to naozaj nepovažujem za nevyhnutné, že by to tam naozaj muselo byť. Pokiaľ to tam je, tak takýto zákon nemôžem podporiť. Ďakujem.
55. schôdza NR SR - 9.deň - A. dopoludnia
Dátum: 2022-02-16
Poslanec: Urban, Miroslav (-)
Druh vystúpenia: Vystúpenie s faktickou poznámkou

28. Ďakujem za slovo. Slovensko nie je zasľúbená zem pre migrantov, ale nie je to zasľúbená zem, zdá sa, ani pre pôvodných obyvateľov Slovenska, teda pre nás. Tie migračné toky, čo sme videli, vy to stále vyťahujete, tie ženy s deťmi, ale väčšina tých migrantov boli naozaj mladí muži, ktorí sem prišli nie ako za prácou, ale skôr za sociálnymi výhodami a potom tu možno natiahli celé rodiny. Vidíme, že tie multi-kulti spoločnosť nefunguje ani na Západe, no-go zóny a podobne, tak akože ťahať sem migrantov, keď si nevieme sami so sebou tu rady na Slovensku, keď nám ubúda obyvateľstvo. Teraz máme skoro 5,5 mil. ľudí a v roku 2050, čiže za necelých 30 rokov tu bude pod 5 mil. ľudí. To je obrovský problém, demografická kríza. Ľudia na Slovensku si nechcú zakladať rodiny, nechcú mať deti. Tak akože tak najprv poriešme našich ľudí, aby tu chceli žiť, aby nám neutekali všetci študovaní, vzdelaní ľudia do zahraničia, na Západ, a my si tu budeme ťahať takúto, týchto migrantov, ktorí jednak ani nemajú všetci záujem o prácu, sú z iného kultúrneho prostredia. Ja nemám problém, keď sem prídu Ukrajinci alebo Srbi. Sú nám troška bližší aj geneticky ako Slovania. Tí sa veľmi rýchlo aklimatizujú a sú schopní aj sa zamestnať, pracovať a s tou našou kultúrou splynú o jednu-dve generácie. Ale ak sem prídu Afričania alebo z Blízkeho východu, tam máte dve-tri generácie a oni sú takí istí, nič sa nezmenia, žijú v tých svojich uzavretých komunitách. Tak ako ja neviem, prečo podporovať migrantov a dávať im ešte dokonca viac peňazí ako Slovákom alebo slovenským ženám. Tak najprv si poriešme naše problémy, nie problémy celého sveta, tie aj tak nevyriešime. Ďakujem.
55. schôdza NR SR - 8.deň - B. popoludní
Dátum: 2022-02-15
Poslanec: Urban, Miroslav (-)
Druh vystúpenia: Vystúpenie s faktickou poznámkou

6. Ďakujem za slovo. Rozumiem pánovi poslancovi Kuriakovi, že lobuje za severnú Oravu, kde naozaj je vysoká natalita a počet obyvateľov rastie. Ja by som vypichol z návrhu zákona zmenu alebo teda zrušenie Okresného úradu v Ružomberku, keďže v návrhu sa píše, že sídlom okresného súdu bude Liptovský Mikuláš a bude mať pracovisko v meste Ružomberok. Ja si však myslím, že do budúcna môže byť táto existencia tohto pracoviska spochybnená, môže byť toto pracovisko zrušené, ak sa budú, nenájdu úspory, ak budeme hľadať nejaké úspory vo verejných financiách. Spomenul by som nejaké fakty ohľadom Okresného súdu v Ružomberku. Je to súd, ktorý patrí medzi súdy s najkratšou dĺžkou konania ako piaty najrýchlejší súd na Slovensku. Je špecializovaný na pracovnoprávne spory pre celý Žilinský kraj. Ako to spomenul aj pán poslanec Kuriak, je to jedinečný justičný komplex, ktorý bol postavený ešte za prvej republiky. Bolo doňho investovaných za posledných desať či dvadsať rokov vyše 1 mil. eur a pozostáva zo súdu, z prokuratúry, z okresného riaditeľstva Policajného zboru a ešte aj z ústavu na výkon trestu odňatia slobody. Je tam vybudovaná tá infraštruktúra, je tam urobený tunel medzi súdom a väzením. Takže z tohto pohľadu sa mi to zdá škoda, ak by perspektívne mal byť tento justičný komplex zrušený. A v rámci tej racionalizácie, 17 km od Ružomberka je Dolný Kubín, to je naozaj blízko, tam bude zachovaný okresný súd. A čo sa týka toho Liptova, myslím si, že sídlo aj Liptovský Mikuláš, aj Ružomberok sú do istej miery ako keby rovnocenné. Tá súdna mapa, to len tak by som spomenul ešte tú napríklad Rožňavu, okres s podobným počtom obyvateľov a tam je ten okresný súd... (Prerušenie vystúpenie časomerom.)
55. schôdza NR SR - 5.deň - B. popoludní
Dátum: 2022-02-09
Poslanec: Urban, Miroslav (-)
Druh vystúpenia: Vystúpenie s faktickou poznámkou

116. Ďakujem za slovo. Pani Cigániková, spomínali ste, že 40 % sestier má stredoškolské vzdelanie a že teda chýba nám predovšetkým takéto sestry praktické ako to mužstvo v tých nemocniciach, že či neuvažujete o tom, že by sa redukovalo množstvo tých vysokých škôl ošetrovateľstva, lebo ich naozaj produkujme veľa, tých vysokoškoláčok, ktoré sú, ktoré majú predstavu, že budú všetko ako manažovať. Ale keď nám chýbajú teda tie... (Reakcia z pléna.) Ak nemá kto robiť, no. Takže naozaj máme veľa vysokoškolsky vzdelaných, ktorých potom ako keby by ste tu nepotrebovali. A k tým platom, no, to je veľký problém. Ja len by som pripomenul, že v podstate je taká zdravotná sestra, ktorá už má dlhoročnú prax, má v podstate skoro rovnaký základný plat ako lekár po skončení štúdia. Ten koeficient len je o 0,15 vyšší. Ďakujem.
55. schôdza NR SR - 5.deň - B. popoludní
Dátum: 2022-02-09
Poslanec: Urban, Miroslav (-)
Druh vystúpenia: Vystúpenie s faktickou poznámkou

102. Ďakujem za slovo. Pani Cigániková, súhlasím s vami, ja som to už spomínal. Naozaj to premenovanie na praktická sestra – asistent znie lepšie, zvýšilo to záujem o tie stredné zdravotnícke školy, takže ja myslím, že je to celkom rozumná požiadavka, ak chceme odlíšiť teda sestry stredoškolsky vzdelané, alebo teda asistentov a vysokoškolských, kompetencie a lepšie mzdy, aj tak si myslím, že nakoniec aj tie stredoškolské vzdelané sestry by mohli mať vyššie kompetencie ako odber krvi a podobne. Ešte by som v tom návrhu zákona, ktorý tu predkladáte, sú tam aj už spomínané uznávanie špecializačných odborov zo zahraničia v rámci Európskej únie. Ja sa chcem len opýtať, že či ste si všimli, že isté také diskrepancie medzi našimi špecializáciami a zahraničnými, spomeniem aspoň jednu. V zahraničí veľmi často, vo väčšine krajín Európskej únie funguje špecializácia súčasne diabetológia a endokrinológia, čiže keď to vyštudujete v Čechách, tak máte hneď rovno dve špecializácie naraz a na Slovensku sú tieto špecializácie rozdelené, to je tu dlhodobo takýto boj, ale či ste nerozmýšľali aj o tom, že na Slovensku túto špecializáciu dať dokopy, lebo máme nedostatok aj diabetológov, aj endokrinológov. U nás je to rozdelené, ale keď si pozriete Česi, Briti, Nemci, Taliani, Francúzi, všetci majú túto špecializáciu ako jednu. Čiže keď prídete z Čiech, tak automaticky budeme musieť asi uznávať dve špecializácie, áno. A v tom návrhu zákona, tam akurát som sa pozastavil nad tou pokutou za neukončenie rezidentského štúdia, za každý neukončený rok 5-tisíc euro. Ja neviem, že či sa vám to nezdá troška moc, ale ja to akceptujem. Však keď už mu splat... keď už mu štát platí to vzdelávanie, tomu lekárovi, tak by mal k tomu aj tak pristupovať. (Reakcia z pléna.) Ďakujem pekne.
55. schôdza NR SR - 5.deň - B. popoludní
Dátum: 2022-02-09
Poslanec: Urban, Miroslav (-)
Druh vystúpenia: Vystúpenie s faktickou poznámkou

66. Ďakujem za slovo. Pani zdravotná sestra Kavecká, akí ste strašne citliví na premenovanie asistenta na praktickú sestru. Ja v tom nevidím vôbec, vôbec žiaden problém. Lepšie to znie, keď je praktická sestra. Čo je na tom? V socializme stredné zdravotné školy produkovali omnoho kvalifikovanejší dobrý stredný zdravotný personál a nebol s tým problém. Potom po revolúcii vznikli vysoké školy, ktoré produkujú obrovské množstvo vysokoškolákov, Bc., Mgr., ale tá kvalita, ja si nemyslím, že by bola až tak extrémne lepšia. Keď je, gymnazistka nastúpi na vysokú školu ošetrovateľstva, tak si myslím, že má omnoho menej zručností, ako keď vyštuduje zdravotnú sestru na strednej zdravotnej škole nejaká dievčina. Takže z tohto pohľadu vôbec v tom nejaký problém nevidím, keď sa budú označovať praktická sestra. Aspoň sa zvýši trocha popularita toho povolania. Určite. Však nám chýbajú zdravotné sestry a my sa tu hádame o slovíčka, či bude zdravotnícky asistent alebo praktická sestra, asistent, to je úplná sprostosť. Ja si myslím, že kľudne to pomenovanie by bolo lepšie, keby sa hovorilo praktická sestra. Ak chcete zlepšiť to postavanie, postavenie vysokoškolsky vzdelaných sestier, tak im treba zvýšiť kompetencie. Hej? Vyštudujú a robia v podstate to isté, ako robili aj bez vysokej školy. Tak im zvýšte kompetencie a budú nápomocné lekárovi a zľahčia prácu u lekára. A ešte by som aj spomenul to mzdové ohodnotenie. Vysokoškolsky vzdelaná sestra má koeficient mzdy násob... ako násobok priemernej mzdy v rozsahu 0,9 až jedna celá jedno, 1,1 a ten zdravotnícky asistent alebo po novom teda praktická sestra to má 0,8 až 0,9. Čiže ten rozdiel medzi týmito sestrami stredoškolsky vzdelanou a vysokoškolsky vzdelanou je 100, možno 200 euro v hrubom, hej? Tak ak chcete tak tým vysokoškolským pridajte kompetencie, ale pomenovanie - úplne jedno. Ďakujem.
55. schôdza NR SR - 3.deň - B. popoludní
Dátum: 2022-02-03
Poslanec: Urban, Miroslav (-)
Druh vystúpenia: Vystúpenie s faktickou poznámkou

129. Ďakujem za slovo. Téma povinného očkovania žila v decembri, keď sme tento návrh zákona predkladali. Ja neviem, ako to už mám povedať, však keď som očkovaný, tak nie som proti očkovaniu. Ja len mám obavy, že ak nariadite ľuďom povinné očkovanie, že sa to odsúhlasí hlavným hygienikom, že to zase vyvolá nevôľu medzi ľuďmi. Ľudia si budú zase sa dožadovať nejakých falošných potvrdení, ako je to v západnej Európe, ale aj u nás, aby mali papier, že sú očkovaní. Vy ak máte, tak máte argumenty, ako čo už mám k tomu povedať. Tá efektivita terajšej vakcíny neni dostatočná. To vám ako poviem fakt. Akože teraz očkovať prvou dávkou, to už naozaj nemá zmysel. Podľa mňa, no dobre, tak nie som odborník. EMA, podmienečné schválenie vakcíny. To je samozrejmé, pochopiteľné, núdzový stav, benefit väčší ako riziko. Dobre, však je to schválené. Ako podmienečne tie fázy testovania, v ktorej je v tej tretej fáze, to trvá päť rokov. Nikto vám nemôže povedať, ani Sabaka, že to nebude mať dlhodobé nežiaduce účinky. Môže mať minimálne, ja nevravím, že nie alebo že sú to závažné. Samozrejme, benefit – riziko. Dookola hovorím dva roky, starší ľudia, obézni, polymorbídni, očkujte sa, ale máte kopec ľudí, o ktorých neviem, či sa majú očkovať. Nie som odborník. Ja sa ich pýtam, ste zaočkovaní? Ja to svojim pacientom odporúčam, očkujte sa, lebo sú starí, majú choroby. Sú pacienti so sarkoidózou, opýtam sa, ste očkovaní? Nie. Prečo? Lebo mi to povedal pneumológ, nie. Pýtam sa toho istého pacienta s takou diagnózou, druhý lekár mu povie, že áno, vy sa očkujte. Sú choroby hematologické, syndróm lepivých doštičiek. Jeden lekár povie áno, druhý nie. To je úplne zmätočné. Skleróza multiplex, autoimunitné ochorenie, ktoré spôsobuje, teraz som na to prišiel, až teraz, že to je pravdepodobne spôsobené Epstein-barrovým vírusom. Opýtajú sa očkovať, neočkovať? Čo lekár, to... (Prerušenie vystúpenia časomerom.)
55. schôdza NR SR - 3.deň - B. popoludní
Dátum: 2022-02-03
Poslanec: Urban, Miroslav (-)
Druh vystúpenia: Vystúpenie s faktickou poznámkou

119. Ďakujem za slovo. Vy ste nepochopili predkladaný zákon! Ja nespochybňujem očkovanie, panebože, ja neviem, koľkokrát to mám povedať, ja som očkovaný dvakrát plus tretí, tretí booster som si dal v novembri. Mám očkované všetky deti proti základným tým povinným očkovaniam. To neni žiaden problém, my niečo hovoríme iné. Tento návrh zákona hovorí o tom, aby povinné očkovanie voči covidu nenariadil hlavný hygienik, povedzme pán doktor Mikas, ale aby sme to schválili v parlamente. Viete, to je o tých argumentoch a vzájomnej komunikácii. My si tu na seba napádame, urážame sa navzájom, ale však to je o tej komunikácii. Však keď máte lepšie argumenty, tak ma zmetiete, očkovanie v pohode. Však ja tu nehovorím, že sa neočkujte! Ja len hovorím, že tá povinnosť, že to je možno diskutabilné a o tom treba rozprávať. V sovietskom bloku sme mali veľa povinných očkovaní a zase v západných krajinách tam neni toľko povinných očkovaní, tam je to očkovanie dobrovoľné, je to vysvetlené, odkomunikované, a tí ľudia to jednoducho akceptujú. Tam tie deti normálne zaočkujú a nikto im to nemusí nariadiť, lebo oni vedia, keby ste im to vysvetlili, povedali, predsa proti tetanu a takéto bežné očkovania, to je úplne v pohode, aj tie ostatné, čo vravíte. Ony zoznamy tých očkovaní, chorôb sa menia, napríklad vypadla tuberkulóza, ja si myslím, že by sme sa mohli očkovať, lebo tá tubera zase prichádza z východu, jedno dieťa, druhé mám očkované, tretie nemám. Takže to sa tie zoznamy menia. A takisto ten COVID alebo hepatitída B, dakedy sa zdravotníci, potom rómske osady a teraz, keď je tá očkovacia látka už dlhšie na trhu, zlacnela, tak už sa očkujú všetci. Len ešte by som spomenul, že ľudia majú právo si vybrať a vy to musíte argumentovať a správne. Očkovať sa teraz proti omikronu, keď tá vakcína bola pred rokom vyvinutá, keď tá účinnosť je 50-percentná. Dobre, tak očkujte starých ľudí, očkujte ich, v septembri ste ich mohli očkovať... (Prerušenie vystúpenia časomerom.)
55. schôdza NR SR - 3.deň - A. dopoludnia
Dátum: 2022-02-03
Poslanec: Urban, Miroslav (-)
Druh vystúpenia: Vystúpenie s faktickou poznámkou

58. Ďakujem za slovo. Ja by som vládnym poslancom pripomenul ich predvolebný program, čo sa týka zdravotníctva. Teraz mi príde absolútne úsmevný. Strana ZA ĽUDÍ prezentovala každý rok jednu nemocnicu, takú krajskú, veľkú a teda fakultnú. Kde sú tie vaše plány? Nič. Dva roky zdravotníctvo podfinancované, neriešite nič, nezvládli ste COVID epidémiu, najviac úmrtí pomaly na svete, to ešte spomeniem tie odvrátiteľné úmrtia, kvôli ktorým plakala pani prezidentka. Čo sa zlepšilo? Vôbec nič. Vôbec nič. Stále sme najhorší v kardiovaskulárnom programe, onkologickom programe, zanedbaní pacienti, z tohoto sa nespamätáme. A verte mi, že zdravotníctvo, téma zdravotníctva, ktorú vôbec neriešite, vám zlomí väz. Ďakujem.